Svencelės pievų botaninis-zoologinis draustinis

Svencelės pievų botaninis-zoologinis draustinis – saugoma gamtos teritorija (valstybinis draustinis) Klaipėdos rajone, 4 km į pietus nuo Drevernos, šalia Svencelės, Kuršių marių pakrantėje. Pietuose pereina į Kintų botaninį draustinį.

Įsteigtas 2005 m., siekiant išsaugoti meldinių nendrinukių gyvenamąsias vietas.Svencelės pievų botaninis-zoologinis draustinis, saugoma.ltLietuvos Respublikos saugomų teritorijų valstybės kadastras 

Šiose pievose augantys viksvynai suformuoja buveines meldinėms nendrinukėms perėti. Be jų čia sutinkama ir kitų retų žvirblinių paukščių, pievose telkšančiose balutėse migracijų metu sustoja gulbės nebylės ir giesmininkės, tilvikiniai paukščiai gaidukai, tikučiai, virš pievų medžioja nendrinės lingės, paprastieji suopiai. Šiose pievose galima aptikti ir retų augalų rūšių, pavyzdžiui, paprastųjų kardelių.Svencelės pievų botaninis-zoologinis draustinis, Kuršių nerijos nacionalinio parko direkcija

 Šaltiniai 

Kategorija:Klaipėdos rajono saugomos teritorijos
Kategorija:Lietuvos botaniniai draustiniai